b"\n_START_ARTICLE_\nOrganitzaci\xc3\xb3 de Consumidors i Usuaris\n_START_SECTION_\nInicis\n_START_PARAGRAPH_\nL'assemblea fundacional de l'OCU va tenir lloc el 30 de juny de 1975, si b\xc3\xa9 no ser\xc3\xa0 fins al 6 de desembre d'aquell mateix any quan \xc3\xa9s formalment legalitzada com a associaci\xc3\xb3 privada sense finals de lucre, regulada per la Llei d'Associacions. Actualment es troba inscrita en el Registre d'Associacions del Ministeri de l'Interior i en el Registre d'Associacions de consumidors i usuaris que gestiona l'Institut Nacional del Consum. En 1978 va entrar a formar part de l'Associaci\xc3\xb3 Europea de Consumidors, a m\xc3\xa9s d'integrar-se com a membre de ple dret a Consumers International.\n_START_SECTION_\nUnes actuacions destacades\n_START_PARAGRAPH_\nEl primer gran frau destapat per aquesta organitzaci\xc3\xb3 va ser el 1991. Segons la seva revista estrella OCU Compra Mestra la carn venuda en forma d'hamburgueses per algunes cadenes de menjar r\xc3\xa0pid era de qualitat molt baixa. Un any despr\xc3\xa9s una de les cadenes que van sortir pitjor parades de l'estudi i que va amena\xc3\xa7ar de querellar-se, la nord-americana Wendy, va desapar\xc3\xa8ixer com a tal a Espanya. El 1994 l'acusaci\xc3\xb3 per cal\xc3\xbamnia va ser desestimada pel tribunal._NEWLINE_A finals de la d\xc3\xa8cada va treure a la mateixa publicaci\xc3\xb3 un informe sobre el frau d'algunes gasolineres que canviaven els comptadors per servir menys combustible de l'indicat. Novament els mitjans de comunicaci\xc3\xb3 es van fer ress\xc3\xb2 del descobriment i diverses comunitats aut\xc3\xb2nomes van canviar les inspeccions i van precintar els sortidors per no poder ser manipulats pels propietaris de les estacions de servei. La petroliera Repsol va anunciar que no renovaria el contracte amb diverses estacions de servei implicades al frau._NEWLINE_A comen\xc3\xa7aments de 2006 l'organitzaci\xc3\xb3 va publicar un informe sobre l'aigua potable de les capitals de prov\xc3\xadncia espanyoles, informant dels \xc3\xadndexs de contaminaci\xc3\xb3 trobats i mostrant que algunes aig\xc3\xbces, com les d'\xc3\x80vila, no era aptes per al consum hum\xc3\xa0. Els batlles de les ciutats m\xc3\xa9s mal valorades a aquest informe van fer una reuni\xc3\xb3 per estudiar possibles actuacions legals contra l'organitzaci\xc3\xb3. A finals de mar\xc3\xa7 de 2009 encara no es t\xc3\xa9 const\xc3\xa0ncia que s'hagi presentat cap den\xc3\xbancia.\n_START_SECTION_\nPublicacions\n_START_PARAGRAPH_\nLa seva revista \xc3\xa9s OCU Compra Maestra on publiquen comparatives de productes indicant quin o quins d'ells optimitzen la relaci\xc3\xb3 qualitat preu (la seva Compra Maestra). A m\xc3\xa9s aporta informaci\xc3\xb3 sobre etiquetatge, legislaci\xc3\xb3 i casos presentats pels seus socis. A m\xc3\xa9s a les taules comparatives tamb\xc3\xa9 especifiquen quin \xc3\xa9s el millor producte de l'an\xc3\xa0lisi, i tamb\xc3\xa9 el m\xc3\xa9s econ\xc3\xb2mic tenint en compte l'esmentada relaci\xc3\xb3 qualitat-preu._NEWLINE_Altres revistes de s\xc3\xb3n OCU Salud, Dinero Quince per a petits inversors i Dinero & Derechos, amb informaci\xc3\xb3 sobre productes bancaris, tr\xc3\xa0mits davant de l'administraci\xc3\xb3, informes d'efic\xc3\xa0cia, etc. Tamb\xc3\xa9 publica Dinero & Fondos, Suplemento de Acciones (suplement de Dinero Quince) i OCU Fincas y Casas, entre d'altres."